**ტექნიკური დავალება**

**ბორჯომის საბადოს ლიკანის უბნის № 54**  **ჭაბურღილიდან 100 მეტრამდე სიღრმის საცავი მილის კოლონის ამოღებასა და ხელახლა მოწყობაზე და მასში 100 მ სიღრმეზე ტუმბოს ჩაშვებასთან დაკავშირებით**

2016-2017 წწ. ლიკანის № 54 ჭაბურღილზე ჩატარებული კომპლექსური გეოფიზიკური სამუშაოების (მათ შორის ვიდეოკაროტაჟის) ანალიზის შედეგად გამოვლინდა, რომ:

* ჭაბურღილში 5.7 მ სიღრმეზე საცავი მილების კოლონა დაწეულია 100 მმ-ით და გადახრილია 20 მმ-ით.
* ჭაბურღილში მიწის პირიდან 16.5 მ სიღრმემდე ჩაშვებულია 108 მმ დიამეტრის საცავი მილი 89 მმ-იანი გადამყვანით.
* 16.5 მეტრი სიღრმიდან ქვემოთ (ჭაბურღილის კონსტრუქციის მიხედვით 700 მეტრამდე) მოთავსებულია 108 მმ დიამეტრის საცავი მილები.

**ტექნიკური დავალების თანახმად:**

1. ჭაბურღილში მიწის პირიდან 16,5 მეტრამდე ამოღებული უნდა იქნეს 108 მმ დიამეტრის საცავი მილები.
2. ჭაბურღილში 16.5 მ სიღრმიდან 100 მეტრამდე ამოღებული უნდა იქნეს 89 მმ დიამეტრის საცავი მილები.
3. ჭაბურღილში მიწის პირიდან 0-100 მეტრ სირღმეზე ჩაშვებული უნდა იქნეს 127 მმ დიამეტრის უჟანგი ფოლადის საცავი მილები, რომელსაც თავში ექნება 89 მმ-იანი გადამყვანი.
4. ჭაბურღილში 100 მეტრ სიღრმეზე ჩაშვებული და დამონტჟებული უნდა იქნეს 4’’ დიამეტრის ტუმბო.
5. სავარაუდოა, რომ 100 მ სიღრმემდე მილების ამოღების სამუშაოების მსვლელობისას ისინი მობრუნებული იქნება მარცხენა შიგსახრახნის გამოყენებით დაახლოებით 100 მ-დე ინტერვალში (თითო ან ორ-ორი მილის). ასეთ შემთხვევაში მილების მობრუნების და ამოწევისთვის შესაძლებელია გამოყენებულ იქნას ნებისმიერი საბურღი დაზგა მცირე ტვირთამწეობით (УРБ-2А ტიპის) ან ნებისმიერი სხვა დაზგა ბრუნვითი ამძრავით.
6. თუ მილების მობრუნება და 100 მ სიღრმემდე ამოწევა შეთავაზებული ტექნოლოგიის მიხედვით ვერ განხორციელდება, საჭირო გახდება უფრო მძლავრი საბურღი დაზგის გამოყენება.
7. შემსრულებელი ორგანიზაციის მიერ წარმოდგენილი უნდა იქნეს სამუშაოების დროში გაწერილი დეტალური პროექტი და ხარჯთაღრიცხვა.
8. 127 მმ დიამეტრის უჟანგავი ფოლადის საცავი მილები შეძენილი იქნება დამკვეთის მიერ.